open-index/open-wikipedia-markdown huggingface dataset:
13 гудырикошкон

## Праздникъёс
* Паллянлэн калыккуспо нуналыз

## Луэм учыръёс
* 1521 — Эрнан Кортес киултӥз ацтекъёслэсь шоркарзэс Теночтитланэз.
* 1553 — Мигель Сервет Женеваысь кальвинистъёсын пытсанэ басьтэмын еретик кадь.
* 1704 — Мальбороысь герцоглэн французъёсты пазясь вормонэз.
* 1905 — Швеци-Норвеги униез таркан сярысь референдум.
* 1907 — Нью-Йоркын лэземын нырысетӥ такси.
* 1913 — Шеффилдын ӵыжтӥське нырысетӥез сынӥсьтэм сталь.
* 1914 — эксэй Россиын тупатэмын ожгар цензура.
* 1919 — потӥз нырысетӥ номерез «Красное Прикамье» газетлэн — Сарапул утемысь рабочей, крестьян но красноармейской депутатъёслэн Советсылэн исполкомезлэн органэзлэн.
* 1920 — Варшава понна ожлэн кутсконэз.
* 1937 — кутскиз кыкетӥ Шанхай ожмаськон.
* 1960 — Шор Африкаысь Республика Францилэсь независимостез ялӥз.
* 1961 — Герман Демократической Республика Ӝытпал но Ӵукпал Берлин вискын кунгож пыдсаз.
* 1997 — Америкаысь «South Park» анимационной сериаллэн нырысетӥ сериезлэн премьераез.
* 2007 — «Невский экспресс» поездлэн авариез.

## Вордскизы
* 1803 — Владимир Одоевский, ӟуч гожъяськись, философ, князь.
* 1814 — Андерс Йонас Ангстрем, Швециысь физик но астроном, спектроскопиез кылдытӥсь.
* 1819 — Джордж Стокс, Англиысь математик но физик.
* 1829 — Иван Сеченов, ӟуч физиолог.
* 1871 — Карл Либкнехт, Германиысь коммунистической партиез кылдытӥсьёс пӧлысь огез.
* 1899 — Альфред Хичкок, англи-американ режиссёр.
* 1926 — Фидель Кастро, Кубаысь революционер но политик.
* 1929 — Револьд Трикоз, экономист, Ижысь гурт возёсъя кун академилэн профессорез.
* 1961 — Евгения Медведева, удмурт кырӟась, Удмуртиысь калык артист.
* 1964 — Александр Никонов, Россиысь журналист, публицист но гожъяськись.
* 1968 — Андрей Федорцов, Россиысь актёр.
* 1971 — Владимир Вдовиченков, Россиысь актёр.
* 1980 — Стас Пьеха, Россиысь кырӟась.

## Кулӥзы
* 1863 — Эжен Делакруа, Франциысь художник.
* 1865 — Игнац Филипп Земмельвайс, венгер акушер, антисептикалэн пионерез.
* 1910 — Флоренс Найтингейл, Англиысь тодмо медсестра.
* 1913 — Август Бебель, немец марксист, СДПГ-ен но II Интернационалэн кивалтӥсьёс пӧлысь огез.
* 1946 — Герберт Уэллс, Англиысь гожъяськись фантаст.
* 1956 — Якуб Колас, белорус гожъяськись, Белорус ССР-ысь наукаосъя академилэн академикез.
* 1989 — Корнил Шибанов, удмурт совето историк, Ижысь гурт возёсъя кун академилэн профессорез.
14 гудырикошкон

## Праздникъёс

## Луэм учыръёс
* 1248 — кутскиз Кёльн соборлэн лэсьтӥськонэз, кудӥз 630 ар ӵоже кыстӥськоз вал.
* 1385 — Литваысь быдӟым князь Ягайло Польшаен Кревской униез тупатӥз.
* 1775 — Россиысь Екатерина II императрицалэн косонэзъя быдтэмын Запорожской Сечь.
* 1865 — усьтӥськиз Санкт-Петербургысь Зоологической сад.
* 1888 — Оливер Шелленбергер запатентовать кариз электросчётчикез.
* 1900 — европа державаосысь войскоос Николай Линевичлэн кивалтэм улсаз Пекинэз басьтӥзы.
* 1908 — Фолкстонын (Англия) чеберлыкъя нырысетӥ калыккуспо вожвылъяськон ортчытэмын.
* 1918 — Ижысь-Воткаысь мятеж: Алексей Чеверёв кивалтэм улсын Горд Армилэн 2500 муртъем отрядэз, Кузон чугун сюрес палась Иже мыныкуз, карлэсь 6 иськемын Тӧдьыос доры засадаязы шедиз но быдэсак быдтэмын вал.
* 1921 — ялэмын Танну-Тува Калык Республика (шоркарез Кызыл).
* 1944 — РСФСР-ын кылдытэмын Владимир но Тюмень улосъёс.
* 1947 — Пакистан эрико кунлы пӧрмиз.
* 1986 — КПСС-лэн ЦК-ез Сибирьысь шуръёсты берыктонлэсь куштӥськыны пуктӥз.
* 1992 — грузин-абхаз ожлэн нырысетӥ нуналыз.

## Вордскизы
* 1945 — Стив Мартин, Америкаысь актёр-комик.
* 1957 — Лев Вершинин, Россиысь гожъяськись, политолог, историк.
* 1958 — Михаил Ширвиндт, Россиысь телеведущой.
* 1962 — Алёна Свиридова, Россиысь кырӟась.
* 1966 — Хэлли Берри, Америкаысь киноактриса но модель.

## Кулӥзы
* 1956 — Бертольд Брехт, немец гожъяськись.
* 1958 — Фредерик Жолио-Кюри, Франциысь физик, Нобель премилэн химияя лауреатэз (1935).
* 1988 — Энцо Феррари, Италиысь автомобиль лэсьтӥсь но автогонщик.
* 2007 — Тихон Хренников, СССР-ысь композиторъёслэн союззылэн йырыз (1948—1991), СССР-ысь калык артист.
* 2012 — Сергей Капица, Россиысь но СССР-ысь тодосчи, телеведущой.
* 2018 — Эдуард Успенский, СССР-ысь но Россиысь гожъяськись, нылпиослы книгаослэн авторзы, телеведущой.
15 гудырикошкон

## Праздникъёс

## Луэм учыръёс
* 1534 — Игнатий де Лойола Парижын иезуитъёслэсь ордензэс кылдытӥз.
* 1795 — Франциын тупатэмын выль валюта — франк.
* 1810 — Парижын Вандом колонна ӝутэмын Наполеонлэсь вормонъёссэ данъян понна.
* 1914 — нырысетӥ суднолэн Панамаысь канал кузя ветлонэз.
* 1920 — Совето-поляк ож: «Висла дурын абдран».
* 1933 — Иж карын улӥсьёслы паспортъёс сётыны кутскемын.
* 1945 — Хирохито император, калыкезлы вазиськыса, Японилэн капитуляциез сярысь ялӥз.
* 1946 — УАССР-ысь Калыкез югдытонъя министерстволэн Факелысь санаторно-лесной школаез усьтэмын (али дыре — Факелысь школа-интернат).
* 1947 — Британ Индия люкиськиз кык кунлы — Пакистан доминионлы но Индия Союзлы.
* 1956 — Совето Союзын выльысь ӧдъямын Ленин премиосты сётъян (Сталин премиос интые).
* 1960 — Конго Республика солэн Францилэсь независимостез сярысь ялӥз.
* 1969 — усьтӥськиз Вудсток фестиваль.
* 1971 — США американ долларез зарни борды керттэмысь дугдытон сярысь ялӥзы.
* 1974 — Ижысь Крылов урамын усьтӥськиз «Родина» кинотеатр.
* 1977 — SETI проектъя утчанъёс дыръя «Wow!» сигнал кутэмын вал.

## Вордскизы
* 1769 — Наполеон I Бонапарт, Франциысь император (1804—1815).
* 1771 — Вальтер Скотт, Шотландиысь писатель.
* 1892 — Луи де Бройль, Франциысь физик, Нобель премилэн лауреатэз (1929).
* 1924 — Алексей Котельников, Удмуртиысь ожчи, Совето Союзлэн Героез.
* 1928 — Геннадий Вершинин, УАССР-ысь культурая министрлэн воштӥсез (1961—1966).
* 1931 — Микаэл Таривердиев, совето композитор, фильмъёслы крезьгурлэн авторез, РСФСР-ысь калык артист.
* 1944 — Джанфранко Ферре, Италиысь кутюрье.
* 1958 — Виктор Шендерович, Россиысь писатель.
* 1959 — Алевтина Степанова, удмурт актриса, Удмуртиысь калык артист.
* 1972 — Бен Аффлек, Америкаысь киноактёр, режиссёр.
* 1983 — Тимати, Россиысь хип-хоп кырӟась.
* 1990 — Нюша, Россиысь поп-кырӟась.

## Кулӥзы
* 778 — Роланд, франк военачальник.
* 1038 — Иштван I, Венгер королевстволэн нырысетӥ королез (1000-тӥ арысен).
* 1274 — Робер де Сорбон, Франциысь теолог, кудӥзлэсь нимзэ Парижысь университет нуллэ.
* 1552 — Блажен Василий, ӟуч дун-чылкыт улӥсь.
* 1951 — Артур Шнабель, Австриысь пианиноен шудӥсь.
* 1971 — Пол Лукас, венгер но американ актёр.
* 1990 — Виктор Цой, совето кылбурчи, крезьгурчи, «Кино» рок-группалэн кырӟасез.
* 2012 — Гарри Гаррисон, Америкаысь писатель-фантаст.
Ижысь заводлэн валтӥсь корпусэз

**Ижысь заводлэн валтӥсь корпусэз** — XIX даурын С. Е. Дудин архитекторлэн проектэзъя лэсьтэм промышленной юртъер, Ижкарысь пыӵал тӥрлык поттонъя заводлэн шор юртэз. Интыяськемын Иж тыметлэн ӵыпет вылаз, карлэн самой шораз. Юртлэн адресэз: Ижкар, Дерябин нимо проезд, 3. Валтӥсь корпуслэн быдэс ансамблез куать юртъерлэсь луэ, солэн огъя площадез 21 045 м².

Та юрт туж аспӧртэмез но уникальноез луэ. Со пыре шер-шер адмиралтейской типъем юртъёс пӧлы. Со сяна, Ижысь заводлэн валтӥсь корпусэз луиз Россиын нырысетӥез трос этажъем промышленной юрт. Удмурт шоркар понна та юрт озьы ик бадӟым значение басьтэ, со шонерак герӟаськемын Иж карлэн кылдэменыз. Заводлэсь 50 метръем башнязэ Ижлэн символэз шуо.

20-тӥ тулыспалысен 1995-тӥ арысен Ижысь пыӵал лэсьтонъя заводлэн валтӥсь корпусэз федерал статусъем архитектурной памятникен лыдъяське. Ачиз юрт али луэ федерал ваньбур. Нош ӟуч властьёс асьсэлэсь памятниксэс утён но выльдон понна номыре но уг каро. Со куспын юртъер чылкак урод адске но каллен куашкалля. Озьы, 3-тӥ пӧсьтолэзе 2018-тӥ арын завод башняын тылпуэн йырин со йылысь дас метръем колонна-шпиль пограз.

## Озьы ик учке

* Ижмаш
* Иж карлэн историез

## Чӧлсконъёс
* Ижысь пыӵал лэсьтонъя заводлэн Валтӥсь корпусэз
Иж кар дума

**Иж кар дума** — Иж карысь, Удмуртилэн шоркарысьтыз, быръем ёзэс (карлэн парламентэз). Со луэ 42 депутатлэсь, кудӥз муниципал быръёнъёс дыръя гражданъёсын бырйиськылэ суро быръён системая: 21 депутат бырйиськылэ партиослэн списокъёссыя но эшшо 21 — одӥг мандатъем округъёсын. Кар думае быръёнъёс вить арскын одӥг пол ортчо. Думалэн статусэз но полномочиосыз Иж карлэн уставаз гожтэмын.

Дума Ижысь мэрилэн юртаз, Пушкинской урамын интыяське.

## Кар думалэн тӧроосыз

## Валэктонъёс

## Чӧлсконъёс
* Иж кар думалэн официальной бамез
Удмуртия (поезд)

**«Удмуртия»** — Советской Союзысь но Россиысь скорой поезд. Со 1977-тӥ арысен 1993-тӥ ар палозь Ижкар — Муско — Ижкар маршрутъя мынэ-ветлэ вал. 1993-тӥ арын сое воштӥз «Италмас» фирменной поезд.

## История
Ас нырысетӥ рейсаз Ижысь «Удмуртия» шонтӥз 23-тӥ куартолэзе 1977-тӥ арын. Вокзал перрон бордысь поезд 12 часэ 18 минутэ кошкиз. Та поездэз нырысетӥ рейсэ валтон сётэмын вал Иж отделенилэн тужгес мылкыдоосызлы ужасьёсызлы: составлы начальник луиз Шамиль Утешев, СССР-ысь сӥё-дано железнодорожник, но поездэз валтӥз машинист Николай Будалов.

## Валэктонъёс
Италмас (поезд)

**«Италмас»** — 25/26 номеро ӝог фирменной поезд. Герӟа Удмуртилэсь шоркарзэ но Россилэсь шоркарзэ. Маршрутэзлэн кузьдалаез — 1119 иськем. Поездэн кивалтэ Федерал пассажирской компания. Нимамын италмас сяськая, удмурт йӧскалык символъя.

Поездлэн Ижысь кошкемез но Иже вуэмез дыръя вокзалын шудэ П. И. Чайковскийлэн оркестрен фортепиано понна 1-тӥ номеро концертэз. Муское «Италмас» Кузон вокзалэ вуылэ.

## История
«Италмас» фирменной поезд расписание пыртэмын вал 23-тӥ куартолэзе 1993-тӥ арын. Со арлэсь азьло Муское ветлылӥз мукет ӝог поезд — «Удмуртия». Со арын ик куарусён толэзе Россиысь МПС «Италмас» поездэз коммерческой карыса аттестовать кариз. Поездлэн вал багаж вагонэз, лыдӟиськонниез, пассажиръёсызлы куинь полъем сиськон радъямын вал.

## Расписание
Поезд мынэ-ветлэ нуналлы быдэ арбыт. Маршрутъя мыныкуз, со 7 пол дугдылэ: Огырчиын, Можгалан, Кизнерын, Вятские Поляныын, Кузонын, Канашын но Вековкаын. Вековка станциын сылон «технической» луэ.

— удмурт дыр (MSK+1).

## Составез
Поезд лэсьтэмын 12 купейной вагонлэсь (2К), 1 штаб вагонлэсь но 1 вагон-ресторанлэсь, ваньзы кык этажъем луо. 9-тӥ толсурозь 2018-тӥ арозь поездлэн составаз одӥг этажъем плацкартной, купейной но кӧлан (СВ) вагонъёс вал.

## Валэктонъёс
Кузон чугун сюрес

**Кузон чугун сюрес** — Советской Союзысь РСФСР-ысь чугун сюрес. Кылдытэмын 1936-тӥ арын, быдтэмын 1961-тӥ арын.

Чугун сюрес ортче вал Муско, Владимир, Горький, Ульяновск, Киров, Молотов но Свердловск улосъёс, Мордва, Чуваш, Пор, Бигер, Удмурт но Башкир АССР вылтӥ. Сюреслэн огъя кузьдалаез 2738 иськем вал. Чугун сюресэн Кузонысь кивалтӥзы. 1947-тӥ арын та сюреслэн составаз Иж отделение висъямын.

1961-тӥ арын Кузон чугун сюреслэн бадӟымез люкетэз Горький чугун сюрес борды итэмын вал, пичиез — Свердловск чугун сюрес борды.
Горький чугун сюреслэн Кузон регионэз

**Горький чугун сюреслэн Кузон регионэз** — Горький чугун сюреслэн вить регионъёсыз пӧлысь одӥгез. Кылдытэмын 1-тӥ пӧсьтолэзе 2010-тӥ арын ГЖД-лэсь одӥг нимъем люкетсэ (отделенизэ) пӧрмытэмен. Кивалтэ чугун сюрес инфраструктураен Татарстанын, Марий Элын, Мордовиын, Чувашиын, Киров улосын, ӧжытак Удмуртиын (Кизнер ёросын) но Ульяновск улосын. Регионлэн кивалтонниез интыяське Кузонын, Чернышевский урамын.

Регионлэн начальникез — Черемнов Александр Павлович. Валтӥсь инженерез — Ананьин Евгений Сергеевич.

Горький чугун сюреслэн Кузон регионэзлэн пумъёсыз луо станциос: Кизнер (шунды ӝужан палан), Канаш (шунды пуксён палан), Красный Узел но Цильна (лымшор палан).

Удмуртиысь Кизнер ёросын ГЖД-лэн Кузон регионэз кивалтэ Казанбург чугун сюреслэн 8 километръем оглюкетэныз (Киров улосэн кунгожысен Кизнер станциозь). Со оглюкетын электричкаослэн одӥг гинэ дугдылон интызы вань — Кочетло платформа.

## Озьы ик учке
* Горький чугун сюреслэн Иж регионэз
Удмуртия (телеканал)

**«Удмуртия»** — Удмуртилэн уен-нуналэн ужась кун телеканалэз. «Мынам Удмуртие» медиахолдинглэн составаз пыре. Телеканаллэн кузёез луэ «„Удмуртия“ телерадиокомпания» — Удмуртиысь правительстволэн кун унитарной предприятиез.

Телеканал ужаны ӧдъяз 2015-тӥ арын инвожо толэзе. Солэн программаосыз ӟуч, удмурт но бигер кылъёсын потыло, эфирезлэн бадӟымез люкетэз ӟуч кылын мынэ. Выль телеканаллэн аспӧртэмлыкез вань: со сетевой партнёръёстэк ужа но передачаосызлэн радэнызы быдэсак ачиз кивалтэ. Таиныз со вуж телеканаллэсь «Мынам Удмуртиелэсь» пӧртэм луэ. Мукет аспӧртэмлыкез: «Удмуртия» телеканаллэн эфирной вещаниез ӧвӧл, соин ик телесигналэз кабель сетьёсын но Интернет пыр гинэ вӧлдӥське.

## Озьы ик учке
* Мынам Удмуртие

## Валэктонъёс

## Чӧлсконъёс
* «Удмуртия» телеканаллэн меӵак эфирез
Горький чугун сюреслэн Иж регионэз

**Горький чугун сюреслэн Иж регионэз** — Горький чугун сюреслэн вить регионъёсыз пӧлысь одӥгез. Кылдытэмын 2010-тӥ арын ГЖД-лэсь одӥг нимъем люкетсэ (отделенизэ) пӧрмытэмен. Удмуртиысь тросэныз чугун сюресъёсын кивалтэ. Озьы ик ужа чугун сюрес инфраструктура бордын Свердловск улосын, Пермь шаерын, Татарстанын но Башкортостанын.

Горький чугун сюреслэн Иж регионэзлэн кивалтонниез интыяськемын Иж карын, Гагарин урам, 4-тӥ юрт адресъя. Иж регионлэн валтӥсь станциез луэ Ижевск станция.

## Историез
ГЖД-лэн Иж регионэзлэн историез 1945-тӥ арын кутскиз. Со аре южтолэзе Кузон чугун сюреслэн кивалтонниезлэн косонэныз Ижевск станциын нуон-ваёнъя но паровоз возёсъя ёзэтъёс кылдытэмын вал. 24-тӥ толсуре 1947-тӥ арын соос пӧрмытэмын Кузон чугун сюреслэн Иж люкетэзлы. Составаз пырем сюресъёслэн огъя кузьдалазы нырысь-валысь 347 км гинэ вал. Иж люкетлы ужаны юрттылӥзы Агрыз станцилэн но Пермь чугун сюреслэн паровоз депооссы.

1957-тӥ арын Иж отделение борды Кузон чугун сюреслэн Огырчи люкетэз огазеяськиз. 12-тӥ тулыспалэ 1962-тӥ арын Горький чугун сюреслэн ини Иж люкетэз выльысь бадӟымаз: со борды Красноуфимск отделение валчеямын вал.

1979-тӥ арын отделенилэсь сюресъёссэ электрификация ӧдъямын: 1984-тӥ арозь со быдэстэмын валтӥсь ход кузя, 1990-тӥ арын электрификация ортчытэмын Ижысен Огырчиозь.

1996-тӥ арын ГЖД-лэн Иж люкетаз 80 станциос вал, соос пӧлын Агрыз но Ижевск — маршрутъёс кылдытӥсь бадӟымесь гердъёс; озьы ик ужазы кык локомотив но вагон депо, вить сюрес дистанциос, герӟетъя, лэсьтӥськонъя, электроснабжениея, коммунальной хозяйствоя но культурая предприятиос. 1994-тӥ арын отделениын ужасьёслэн лыдзы 19 800 пала адями вал. 1990-тӥ арын сюреслэн отделениеныз 14,4 млн. тонна котыръёс келямын вал, 1994-тӥ арын — 4,3 млн. тонна. Отделенилэн локомотив паркезлэн инъетаз 1996-тӥ ар ёрсын электровозъёс вал.

10-тӥ пӧсьтолэзе 2010-тӥ арын ГЖД-лэн Иж люкетэз пӧрмытэмын Горький чугун сюреслэн Иж регионэзлы.

## Инфраструктура
Регионлэн пумъёсыз луо станциос: Зилай (уйпалан), Алнаш (лымшор палан), Кизнер (лымшор-шунды пуксён палан) но Дружинино (шунды ӝужан палан). Вань сюресъёслэн огъя кузьдалазы 1200 пала километр.

Иж регионлэн сюресъёсаз сложной инженерной лэсьтӥськемъёс ӧжыт ӧвӧл. Соос пӧлын Кам вамен кык сюресъем выж, 40 метр мурда шорнюк вамен виадук Полухино котырсконын, гурезь сюрлоос улын трос иськемъем тоннельёс Красноуфимск кар ёросын но мукетыз.

## Кивалтӥсьёсыз
* А. Е. Карпов (1945—1946)
* И. А. Новичков (1947—1951, 1953—1954)
* Ф. С. Боткин (1951—1952)
* Л. И. Корольков (1952—1953)
* П. М. Фомин (1954—1962)
* Г. И. Чернов (1962—1967)
* А. Т. Зинченко (1967—1976)
* Е. С. Вальков (1976—1979)
* В. С. Сивков (1979—1992)
* К. А. Роговец (1992—2000)
* А. Н. Рябков (2000—2007)
* А. А. Лапшин (2007-тӥ арысен)

## Литература
* Удмуртская республика: Энциклопедия / Гл. ред. В. В. Туганаев. — Ижевск: Удмуртия, 2000. — Б. 364. — 800 б. — 20 000 экз. — ISBN 5-7659-0732-6.
* *Литвинова Д.* За семь десятков лет сделано немало // Волжская магистраль. — 2018. — № 1. — Б. 3. — URL: http://www.gudok.ru/zdr/168/?ID=1398966&archive=45533
17 гудырикошкон

## Праздникъёс

## Луэм учыръёс
* 986 — Василий II Болгаробойца Траян ворота вӧзын болгаръёсын пазьгемын.
* 1806 — Юрий Лисянский кивалтэм улсын «Нева» шлюп Кронштадт рейдэ якорь куштӥз, нырысетӥ ӟуч дуннекотыр уянэз быдэстыса.
* 1896 — Бриджит Дрисколл луиз историын нырысетӥез адями, кин быриз автомобиль питранъёс улын.
* 1914 — Восточно-Прусской операция: немецъёслэн нырысетӥ вормонзы Нырысетӥ дунневыл ожлэн ӵукпал фронтаз.
* 1918 — Ижкарысь тӧдьы мятежникъёс Воткаез киултӥзы.
* 1934 — СССР-ысь гожъясьчиослэн нырысетӥ всесоюзной ӧтчамзы.
* 1939 — УАССР-ысь Калык Комиссаръёслэн Советсы бордын Автомобиль транспортъя управление кылдытэмын, али со «Удмуртавтотранс» нимаське.
* 1945 — Индонезия ялӥз Нидерландлэсь независимость сярысь.
* 1958 — Китайлэн тӧроез Мао Цзэдун «бадӟым тэтчон» политикалы кутскем ялӥз.
* 1959 — потӥз альбомез Майлс Дэйвислэн *[[Kind of Blue]]*.
* 1960 — Габон Францилэсь независимость сярысь ялӥз.
* 1970 — лэземын «Венера-7» аппарат, кудӥз нырысетӥез азинлыко келялоз даннойёсты Музъем вылэ мукет планетаысь.
* 1977 — «Арктика» совето атомной ледокол надводной корабльёс пӧлысь нырысетӥез Музъемлэн Уйпал полюсаз вуиз.
* 1994 — Ижысь шаерчи кылдытӥз «Солнце» калыккуспо ассоциациез.
* 1998 — Россия Федерацилэн правительствоез дефолт ялӥз.
* 1999 — Измит музъем зуркан луэмен Турциын 17 сюрслэсь ятыр улӥсьёс быремын.
* 2009 — Саяно-Шушенской ГЭС-ын авария, 75 адями быриз.

## Вордскизы
* 1601 — Пьер Ферма, Франциысь математик, аналитической геометриез но лыдъёслэсь теоризэс кылдытӥсь.
* 1798 — Антон Дельвиг, Россиысь кылбурчи, романсъёслэн авторзы, А. С. Пушкинлэн эшез.
* 1879 — Александр Дутов, Оренбургысь казак войсколэн атаманэз, Тӧдьы движение пыриськись.
* 1886 — Валентин Танаевский, совето географ-экономист.
* 1911 — Михаил Ботвинник, совето шахматэн шудӥсь, дуннелэн 6-тӥ чемпионэз.
* 1919 — Владимир Опалёв, совето лётчик, полковник, Совето Союзлэн Героез.
* 1926 — Цзян Цзэминь, КПК-лэн ЦК-езлэн генеральной секретарез (1989—2002), КНР-лэн тӧроез (1993—2003).
* 1928 — Юрий Перевозчиков, удмурт историк.
* 1935 — Олег Табаков, театрысь но киноысь актёр, СССР-ысь калык артист.
* 1936 — Клара Ложкина, удмурт лингвист.
* 1937 — Василий Рогалёв, Ижысь шаерчи но журналист.
* 1942 — Муслим Магомаев, СССР-ысь, Азербайджанысь но Россиысь оперной но эстрадной кырӟась (баритон), СССР-ысь калык артист.
* 1943 — Роберт де Ниро, Америкаысь киноактёр, режиссёр, продюсер.
* 1960 — Шон Пенн, Америкаысь актёр но режиссёр.
* 1964 — Наталья Ветлицкая, Россиысь джаз кырӟась.
* 1977 — Тарья Турунен, финн рок кырӟась, пианиноен шудӥсь но композитор, «Nightwish» группалэн азьвылыз вокалистэз.
* 1978 — Елена Карлеуша, серб кырӟась.

## Кулӥзы
* 1850 — Хосе Сан-Мартин, Лымшор Америкаысь испан колониослы эрик понна ожен кивалтӥсь.
* 1886 — Александр Бутлеров, Россиысь химик.
* 1972 — Александр Вампилов, совето драматург.
* 1987 — Рудольф Гесс, Адольф Гитлерлэн личной секретарез.
16 гудырикошкон

## Праздникъёс

## Луэм учыръёс
* 1728 — Беринг усьтӥз Диомид шормуӵъёсты.
* 1744 — Быдӟым Фридрихлэн Богемие кужмысь пыронэныз кутскиз Кыкетӥ Силез ож.
* 1896 — Клондайкын зарнилэн шедьтон интыез шараямын.
* 1939 — Вотка карын П. И. Чайковскийлы сӥзем музей радъямын.
* 1941 — Сталин красноармеецъёслэсь пленэ сётсконзэс алӥз.
* 1945 — красноармеецъёс берпуметӥ китай императорез пленэ басьтӥзы.
* 1956 — Совето Союзын выльвыл муосты мускытатон но уже кутон сярысь постановление кутэмын.
* 1960
** Кипр Республикалэн независимостез ялэмын.
** Астронавтикая калыккуспо академия кылдытэмын.
* 1962 — француз парламент Индия республикалы Француз Индиез сётон сярысь катэз умоен лыдъяз.
* 1976 — бадӟым экранэ потӥз Эльдар Рязановлэн кинокомедиез «Ирония судьбы, или С лёгким паром!».
* 1978 — Шри-Ланка ассэ социалистической республика ялӥз.
* 1988 — «Аврора» поездлэн куашкамез.
* 1993
** Ижлэн уйпалаз кылдытэмын биатлонъя комплекс «Строитель».
** Debian операционной системаез нырысетӥ поттон ортчиз.

## Вордскизы
* 980 — Ибн Сина, Иранысь философ, кылбурчи, эмчи, крезьгурчи.
* 1888 — Лоуренс Аравийской, Великобританиысь разведчик, путешественник.
* 1934 — Пьер Ришар, Франциысь киноактёр но режиссёр.
* 1938 — Вячеслав Медведев, удмурт тодосчи, техника наукаосъя кандидат.
* 1939
** Андраш Бальцо, венгер спортсмен-пятиборец.
** Ярмо Сермиля, финн композитор но педагог.
* 1954 — Джеймс Кэмерон, Америкаысь кинорежиссёр.
* 1957 — Кирилл Набутов, СССР-ысь но Россиысь теле- но радиоведущой, спортивной комментатор.
* 1958
** Ольга Денисова, Удмуртиысь дано журналист, кылбурчи.
** Мадонна (зэмос нимыз *Луиза Вероника Чикконе*), Америкаысь кырӟась.
* 1973 — Юлия Высоцкая, Россиысь актриса, телеведущой.
* 1974 — Алла Довлатова, Россиысь радио- но телеведущой, актриса.

## Кулӥзы
* 1705 — Якоб Бернулли, Швейцариысь математик.
* 1921 — Пётр I Карагеоргиевич, сербъёслэн, хорватъёслэн но словенецъёслэн корользы (1918-тӥ арысен).
* 1949 — Маргарет Митчелл, Америкаысь гожъясьчи.
* 1956 — Бела Лугоши, Америкаысь венгер выжыё актёр.
* 1969 — Марк Бернес, совето актёр, кырӟась, РСФСР-ысь калык артист.
* 1975 — Владимир Куц, совето дано спортсмен, олимпи чемпион (1956) но дуннеысь бызьылонъя рекордсмен.
* 1977 — Элвис Пресли, Америкаысь кырӟась, «рок-н-роллэн королез».
* 1987 — Андрей Миронов, совето актёр, РСФСР-ысь калык артист.
* 2017 — Вера Глаголева, Россиысь актриса, сценарий гожъясь, режиссёр но продюсер.
Горький чугун сюреслэн Киров регионэз

**Горький чугун сюреслэн Киров регионэз** — Горький чугун сюреслэн вить регионъёсыз пӧлысь одӥгез. Кылдытэмын 1-тӥ пӧсьтолэзе 2010-тӥ арын ГЖД-лэсь одӥг нимъем люкетсэ (отделенизэ) пӧрмытэмен. Кивалтэ чугун сюрес инфраструктураен Киров улосын но Удмуртиысь Яр, Глаз, Балезино ёросъёсын. Киров регион пыр ортчо Транссибирской магистральлэн Уйпал но Выль ходъёсыз.

Регионын интыяськемын бадӟымесь станциос:
* Киров улосысь — Киров, Киров-Котласской, Чепецкой, Котельнич I, Лянгасово, Мураши, Пинюг, Луза, Зуевка;
* Удмуртиысь — Яр, Глазов, Балезино.

ГЖД-лэн Киров регионэзлэн кивалтонниез интыяське Киров карын, Комсомольской ульча, 24-тӥ юрт адресъя.

ГЖД-лэн начальникезлэн Киров регионъя воштӥсез — Сергей Шагалов.

## Валэктонъёс
Эгей зарезь

**Эгей зарезь** (, ,  — «Тӧдьы зарезь») — Средиземной зарезьлэн бассейназ, Балкан но Пичи Азия мукожъёс но Крит шормуӵ куспын интыяськем ӝубис зарезь. Уйпал-Шунды ӝужан палан Дарданелъёс проливен со герӟаське Мрамор зарезен но отӥяз Сьӧд зарезен, лымшор палан шормуӵъёс вискын ортчись кӧня ке проливъёсын — Средиземной зарезен. Площадез ог 179 км². Зарезь кылдэмын плиоцен пумын но плейстоцен вакытэ кӧсмувырлэн (Эгеидалэн) выеменыз сэрен, кудӥзлэсь кылемъёсыз туж трос шормуӵъёслы пӧрмиллям (соин ик Эгей зарезез азьвыл дыръя Архипелаг зарезь шуо вылэм). Зарезьлэн огшоры мурдалаез 200-ысен 1000 метрозь (тужгес но мурез инты — 2529 метр). Зарезьлэн ӝытпал люкетаз ву бызе лымшор пала, ӵукпал люкетаз — уйпаллань; бызёнъёслэн ӝоглыксы 0,5—1 км/ч палозь. Ву выллэн температураез тол 11—15 °С, гужем 22—25 °С. 350 метрлэсь мургем ву температура арбыт уг вошъяськы (12—13 °C). Вулэн кузьытлыкез 37,0—40,0 ‰. Валтӥсь портъёс: Пирей, Салоники (Греция), Измир (Турция).

## Фотографиос

Файл:Cliffs of Santorini.jpg|Тира шормуӵлэн ярдурез
Файл:Aegean sea.jpg|Эгей зарезьлэн тусыз Олимп гурезьысь
Файл:Sunset Sounion Cape 2009-08-1.jpg|Эгей зарезьын шунды пуксён
Файл:Beach near Kotsikia Euboea Greece.jpg
Туктамышева, Елизавета Сергеевна

**Елизавета Сергеевна Туктамышева** (вордскемын 17-тӥ толсуре 1996-тӥ аре, Глазкар, Удмуртия) — Удмуртиысь фигурной нискыланъёсъя спортсмен, оген нылкышно нискыланъёсъя ӵошатскылэ, дуннелэн чемпионэз 2015-тӥ арын, со арын ик дуннелэн командной чемпионатэзлэн азвесь призёрез но Европалэн чемпионэз, 2013-тӥ арын Россилэн чемпионэз но Европалэн чемпионатэзлэн бронза призёрез, 2014/2015 сезонын Гран-при финаллэн вормисез, I тол юношеской Олимпи шудонъёслэн чемпионзы (2012), 2010-тӥ арын юниоръёс пӧлын Гран-при финаллэн азвесь призёрез, 2011-тӥ арын дуннелэн юниоръёс пӧлын чемпионатэзлэн азвесь призёрез. Россиысь спортъя дано мастер.

2018-тӥ аре 2-тӥ куартолэзе Конькиен бызьылӥсьёслэн калыккуспо союззылэн рейтингаз Туктамышева 23-тӥ интыын вал.

## Улон сюресэз
Елизаветалэн анаез дышетӥсь луыса школаын ужа. Солэн атаез — азьвылыз куасчи, собере футболъя командалэн тренерез — 2011-тӥ арын оштолэзьлэн кутсконаз кулӥз. Елизавета вить аресаз конькиен нискыланы кутскиз, эшъяськыса ныл-фигуристъёсын гужем спортивной лагерьын, кытын атаез ужаз.

2006-тӥ арын Белгородын ӵошатсконъёс дыръя дас аресъем Лизаез синйылтӥз Россиысь тодмоез тренер Алексей Мишин но ӵектӥз стажировка понна со доры Санкт-Петербурге лыктыны. Тазьы вить ар ӵоже Елизавета, Глазкарын Светлана Веретенникова кивалтэм улсын тренироваться кариськыса, кык арнялы быдэ ас тренереныз вуылӥз Мишин доры Санкт-Петербурге. Сӥзьыл 2011-тӥ арын Елизавета анаеныз но сузэреныз Глазысь кабенак кошкиз. Со дырысен Туктамышева Санкт-Петербургын ялан улэ но отын ик тренироваться кариське.

## Программаосыз

## Валэктонъёс
Глаз карлэн флагез

**Глаз карлэн флагез** — Удмурт Республикаысь Глаз карлэн официальной символъёсыз пӧлысь одӥгез. Со юнматэмын 27-тӥ инвожое 2003-тӥ арын Глаз кар думалэн 147-тӥ номеро решениезъя.

## Описаниез
Глаз карлэн флагез — меӵак сэрего тӧдьы басма юдэс, шораз ик — Глазлэн гербез.

## Озьы ик учке
* Глаз карлэн гербез

## Валэктонъёс
Глаз карлэн гербез

**Глаз карлэн гербез** — геральдика правилоосъя суредам тодман пус, Удмуртиысь Глаз городлэн валтӥсь символэз. Нырысьсэ сое юнматӥз ӟуч императрица Екатерина II 28-тӥ куартолэзе (8-тӥ инвожое) 1781-тӥ арын. Кыкетӥзэ герб кутэмын вал 28-тӥ гудырикошконэ 2001-тӥ арын Глаз кар думалэн решениезъя.

## Описаниез
Глазлэн гербез — шори люкем геральдика щит. Щитлэн вылӥ люкетаз пуксемын Ватка губернилэн гербез, угось Глазовской уезд азьвыл аръёсы пыре вал ӵапак та губерние: ӵуж-ӵуж буёл вылын суредамын тӧдьыалэс-чагыр пилемъёс. Нош со пушкысь адске пукыӵен ки. Со возьматэ православилы осконэз но язычествоен нюръяськонэз. Ки вылын пиштэ горд кирос — возьматэ кужмо, сӥлё-виро луммэс. Кунпуслэн ӵуж-ӵуж буёлэз валатон сётэ: та палъёсын уло узыр, сӥё-дано, тыршись, оскись адямиос.

Улӥяз, чагыралэс бусыын, пуктэмын адями син. Чагыралэс буёл возьматэ ӧрекчаськисьтэм, рос-прос, гажамон адямиез. Син возьматэ кык малпанэз. Нырысетӥез малпан герӟаськемын та городлэн нимыныз — Глазкар («глаз» — со «син» ӟуч сямен). Кыкетӥез малпан: Глазов республикамылэн шоркарызлэсь кыдёке интыяськемын ке но, со — шаермылэн синмыз.

## Озьы ик учке
* Глаз карлэн флагез

## Валэктонъёс
Воткалэн флагез

**Воткалэн флагез** — Удмурт Республикаысь Вотка городлэн официальной символъёсыз пӧлысь одӥгез. 26-тӥ апреле 2006-тӥ арын Вотка Кар Думалэн ньылетӥ ӧтчамезлэн VIII сессияз депутатъёс кутӥзы Вотка городлэсь гербзэ но флагзэ.

## Описаниез
Вотка городлэн флагез — шонер сэрего басма люкет, пасьталаезлэн но кузьдалаезлэе ӵошатӥськемзы — 2:3. Флаглэн тусыз возьматэ герблэсь туссэ: вылӥысен улӥе кыклы люкемын, бур палыз — чагыр, мукет палыз — горд; соослэн вис вылазы городлэн гербэзлэн тусыз понэмын — сяська тугокоен якорь.

## Озьы ик учке
* Воткалэн гербез

## Валэктонъёс
18 гудырикошкон

## Праздникъёс

## Луэм учыръёс
* 1572 — Маргарита де Валуалэн но Генрих IV-лэн кузпалъяськонзы.
* 1590 — Уйпал Америкаысь нырысетӥ англи колонилэн ӧвӧлмонэз шараямын.
* 1826 — шотландец Александр Гордон Ленг европаос пӧлысь нырысетӥез лыктӥз Тимбуктуе.
* 1856 — США-ысь Конгресс американ гражданъёсты лэзиз гуаноэн узыр шормуӵъёсты киултыны.
* 1877 — Асаф Холл усьтӥз Марслэсь бадӟымзэ спутниксэ — Фобосэз.
* 1917 — Грециын туж бадӟым каръёс пӧлысь одӥгез ӝуамын — Салоники.
* 1920 — юнматэмын США-лэсь конституцизэ дас укмысэтӥ тупатон, нылкышноослы бырйылыны правоез сётӥсь.
* 1958 — США-ын потӥз Владимир Набоковлэн романэз «Лолита».
* 1969 — усьтӥськиз Зуриысь ляб визьем пиналъёслы юрттӥсь школа (2002-тӥ арысен — Кун нимысьтыз ужъюрт «Зуриысь школа-интернат»).
* 1976 — «Луна-24» совето станция Толэзь вылэ пуксиз.
* 1984 — Мускоын усьтӥськизы «Дружба-84» ӵошатсконъёс.
* 1991 — совето президент Михаил Горбачёв Крымын коркан арест улсы пуктэмын.

## Вордскизы
* 1685 — Брук Тейлор, Англиысь математик.
* 1750 — Антонио Сальери, Австриысь итальян выжыё композитор, дирижёр, педагог.
* 1824 — Пьер Мартен, Франциысь металлург.
* 1877 — Макс Фактор, Америкаысь еврей выжыё парфюмер, «Макс Фактор» косметической компаниез кылдытӥсь.
* 1929 — Геннадий Корепанов-Камский, быдӟым удмурт композитор, кырӟась, УАССР-ысь калык артист.
* 1933 — Роман Полански (зэмос нимыз *Раймунд Роман Либлинг*), Америкаысь кинорежиссёр, актёр, продюсер но сценарий гожъясь, «Оскар» премилэн лауреатэз.
* 1938 — Александр Титов, удмурт кылбурчи.
* 1939 — Георгий Исупов, Удмуртиысь инженер-механик, ИжГТУ-лэн профессорез.
* 1952 — Патрик Суэйзи, Америкаысь киноактёр.
* 1961 — Ольга Бородина, удмурт журналист.
* 1966 — Борис Крюк, «Что? Где? Когда?» теле-шудонлэн нуисез.
* 1969 — Кристиан Слейтер, Америкаысь киноактёр.

## Кулӥзы
* 1850 — Оноре де Бальзак, Франциысь писатель, дунне литературалэн классикез.
* 1896 — Рихард Авенариус, Швейцариысь философ-идеалист, эмпириокритицизмлэн инъясьёсыз пӧлысь огез.
* 1940 — Уолтер Крайслер, Америкаысь промышленник, «Крайслер» корпорациез кылдытӥсь.
* 1944 — Эрнст Тельман, немец коммунист, Германиысь компартилэн тӧроез (1924 арысен); Бухенвальдын ыбемын.
* 1977 — Тибор Дери, венгер писатель.
* 1989 — Имре Немет, венгер спортсмен.
* 1995 — Дмитрий Шепилов, СССР-ысь кун ужась.
* 2018 — Кофи Аннан, Ганаысь дипломат, Огазеяськем Нациослэн Организацизылэн 7-тӥ Генеральной секретарез (1997—2006).
Юпитер

**Юпитер** — Шундылэсь кусыпъя витетӥ планета, Шунды системаысь тужгес но бадӟымез. Сатурнэн, Уранэн но Нептунэн ӵош, со газ гигант шуыса лыдъяське. Адямиослы та планета вашкала дыръёсысен тодмо вал. Со нимамын Вашкала Рим мифологилэн валтӥсь инмарезлэн нимызъя.

Туннэ нуналлы Юпитерлэн 79 спутникез шедьтэмын, соос пӧлысь тужгес бадӟымъёссэ (Ио, Европа, Ганимед но Каллисто) усьтӥз Галилео Галилей 1610-тӥ арын.

## Валэктонъёс
Сарапуллэн флагез

**Сарапуллэн флагез** — Удмурт Республикаысь Сарапул карлэн официальной символъёсыз пӧлысь одӥгез.

Нырысьсэ Сарапул городлэн флагез юнматэмын вал 21-тӥ тулыспалэ 2008-тӥ арын Сарапул кар думалэн решениеныз. Куинь толэзь улыса, 29-тӥ куартолэзе кар думалэн депутатъёсыз флаглэсь туссэ воштӥзы, выль версизэ кутыса.

## Описаниез

## Озьы ик учке
* Сарапуллэн гербез

## Валэктонъёс
Кыква

**Кыква**:
* Кыква — Шаркан ёросысь гурт
* Кыква — Якшур-Бӧдья ёросысь гурт
Конькиен бызьылӥсьёслэн калыккуспо союззы

**Конькиен бызьылӥсьёслэн калыккуспо союззы** (**ИСУ**, , ISU) — конькиен герӟаськем спортэн — фигурной нискыланъёсын, конькиен бызьылон спортэн но шорт-трекен — кивалтӥсь калыккуспо федерация.

Кылдытэмын Схевенингенын (Нидерланд) 1892 арын. Туж вуж калыккуспо спортивной федерациос пӧлысь одӥгез луэ. Солэн ужпумез — конькиен герӟаськем спортъёслы огъя правилоосты но нормативъёсты тупатыны, озьы ик калыккуспо ӵошатсконъёсты ортчытон радъяны.

Али союзлэн штаб-квартираез интыяське Лозанна карын, Швейцариын.

## ИСУ-лэн президентъёсыз
* 1882—1894 — Willem J. H. Mulier
* 1894—1924 — Виктор Бальк
* 1925—1937 — Ульрих Сальхов
* 1937—1945 — Gerrit W. A. van Laer
* 1945—1953 — Герберт Кларк
* 1953—1967 — Джеймс Кох
* 1967—1967 — Эрнст Лабин
* 1967—1980 — Жак Фавар
* 1980—1994 — Олаф Паульсен
* 1994—2016 — Оттавио Чинкванта
* 2016 арысен — Ян Дайкема
Якшур-Бӧдья ёросысь улон интыос

**[[Якшур-Бӧдья ёрос]]э** 80 улон инты пыре: 13 черкогурт, 64 гурт, 1 хутор но 2 выселка.

Ёрослэн административной центрез — Якшур-Бӧдья черкогурт.

## Улон интыос
### Варовай муниципал кылдытэт
* **[[Варовай]] (Варава) гурт** 
* Билигурт гурт
* Даньлопочинка (Дальнопочинка) гурт 
* Ӟеглуд гурт 
* Коӵыш (Суэри) гурт 
* Средней Уйвай гурт 
* Филимоновцы (Сухой) гурт

### Кекоран муниципал кылдытэт
* **[[Кекоран черкогурт|Кекоран]] (Кӧкран) черкогурт**
* Богородск гурт 
* Кекоран (Узгинка) гурт
* Коӵогурт (Коӵо) гурт 
* Лысо гурт 
* Пислэглуд (Пислод) гурт 
* Порву гурт 
* Сюровай гурт

### Лынга муниципал кылдытэт
* **[[Лынга]] черкогурт**
* Новокулюшево гурт
* Пастухово гурт 

### Мукши муниципал кылдытэт
* **[[Мукши]] гурт**
* Гавриловка гурт 
* Кодил (Кодилпочинка) гурт 
* Кутоншур (Урсыпочинка) гурт
* Кыква гурт
* Сильшур-Вож гурт
* Сямпи гурт
* Урсы (Кыдасьпочинка) гурт 
* Чекерово гурт

### Пушкар муниципал кылдытэт
* **[[Пушкар]] гурт** 
* Ванькагурт гурт 
* Кенервай (Кенеровай, Тутьлуд) гурт
* Кечшур гурт
* Кионгоп гурт
* Маяк (Бакъяр) черкогурт

### Селычка муниципал кылдытэт
* **[[Селычка]] черкогурт**
* Бегешка гурт
* Вожойка гурт 
* Канифольной черкогурт 
* Солнечной черкогурт 

### Тыло муниципал кылдытэт
* **[[Тыло (Якшур-Бӧдья ёрос)|Тыло]] черкогурт** 
* Вукогурт гурт 
* Гопгурт (Гоп) гурт
* Давыденки гурт
* Иннакейпочинка гурт 
* Итчипочинка гурт 
* Каравай (Коровай) гурт
* Каравайпочинка выселка 
* Котрес выселка 
* Кӧсшур гурт 
* Лигрон гурт
* Лынвай (Нылвай, Нынвай) гурт
* Порву гурт 

### Чернушка муниципал кылдытэт
* **[[Чернушка черкогурт]]** 
* Выль Вожойка гурт 
* Заря черкогурт
* Люкшудья черкогурт

### Чур муниципал кылдытэт
* **[[Чур черкогурт]]**
* Бадӟым Итча гурт 
* Вожъяг гурт 
* Пичи Итча гурт 
* Угловой черкогурт 
* Чернушка гурт

### Ӵошкыт муниципал кылдытэт
* **[[Ӵошкыт гурт]]** 
* Бегыш гурт 
* Гожмовыр гурт 
* Забегал гурт 
* Красной хутор 
* Куртчум гурт 
* Лудошур (Тылопочинка) гурт

### Якшур муниципал кылдытэт
* **[[Якшур (Якшур-Бӧдья ёрос)|Якшур]] гурт**
* Бабашур гурт
* Выӝойыл (Выӝо) гурт 
* Кӧсвай гурт 
* Кунянгурт гурт 
* Патрак гурт 
* Соловьи гурт
* Чекерово гурт
* Ышемпочинка гурт 

### Якшур-Бӧдья муниципал кылдытэт
* **[[Якшур-Бӧдья]] (Бӧдья) черкогурт**
* Карашур гурт
* Липовка гурт
Р321

**Р321** — Удмуртиысь бадӟым автомобиль сюрес, Ижкарысен Глазкарозь ортчись кык чуръем асфальт шоссе. Кузьдалаез — 177 иськем. Удмурт шоркарез ньыль ёрос центрен герӟаса, та сюрес шаерамы бадӟым роль шудэ.

Р321 трасса кутске Ижысь Октябрь ёросын, Песочной но Студенческой урамъёслэн огазеяськон интыязы. Собере со уйпаллань мынэ Завьял, Якшур-Бӧдья, Эгра, Балезино но Глаз ёросъёслэн музъемъёсэтӥзы. Пумыз Глаз карын интыяське. Сюреслэсь Иж но Бӧдья куспын кыллись люкетсэ ижъёс *[[Якшур-Бӧдья тракт]]* шуо.

Сюреслэн лымшорпал ӝыныеныз кивалтэ Росавтодор, угось Ижысен Эграозь мынӥсь шоссе лыдъяське М7 «Волга» федерал трассалэн люкетэныз. Эгра — Глаз автомобиль сюрес сярысь сюлмаське Удмуртиысь Миндортранс.

2013-тӥ арын Google компания аслаз «GoogleStreetView» сервисэз понна Р321 трассаез туспуктонэз быдэстӥз.

## Маршрутэз
* Иж
* Якшур-Бӧдья
* Эгра
* Балезино
* Глаз
Фукуока

**Фукуока** ( - Фукуока-си) — Японилэн префектуралэн шоркар но бадӟым порт. Улӥсьёс - 1 517 650 адямиос.

## Валэктонъёс

## Чӧлсконъёс
Гожмовыр

**Гожмовыр** — Удмуртиысь Якшур-Бӧдья ёросысь гурт. Пыре Ӵошкыт гурт поселение. Интыяське гурт поселенилэн шорсюлмызлэсь Ӵошкыт гуртлэсь 4 иськемын но ёрос центрлэсь — 11 иськемын. Гуртысен удмурт шоркарозь — 38 иськем.

Гожмовырын улэ 32 адями (2012-тӥ арын). Гуртын одӥг гинэ ульча вань — Шор урам.
Венеция

**Венеция** () — Италиысь кар, шаерлэн уйпал-шундыӝужан палаз интыяськемын. Венеция улослэн но провинцилэн шоркарзы. Куать ёрослы люкем коммунаез кылдытэ. Улӥсьёслэн лыдзы — 261 905 адями (31-тӥ толсуре 2016-тӥ арын).

Кар сылэ материк вылын но Венециысь лагунаысь 118 шормуӵ вылын. Туризмъя, наукая но дышетсконъя бадӟым центр. Венециысь карнаваллэн но Венециысь кинофестивальлэн ортчытон интызы.

## Валэктонъёс
Загитов, Ильназ Насихович

**Ильназ Насихович Загитов** — Удмуртиысь но Татарстанысь хоккеен шудӥсь но тренер.

## Биографиез
Вордӥськемын 30-тӥ оштолэзе 1976-тӥ арын Бигер АССР-ысь Актаныш ёросысь Бигер Азибей гуртын. Со Ижысь 12-тӥ номеро школалэн но «Ижсталь» СДЮСШОР-лэн воспитанниксы.

Профессиональной карьераез Ильназ 1991-тӥ арын 15 арескын ӧдъяз, Удмуртиысь валтӥсь командаын берпум совето первенство дыръя дебютировать карыса. Дас куать арескын со нырысь шайбаоссэ сэрпалтӥз.

«Ижсталь» клуб понна дас вить сезон ӵоже шудылӥз, та лыдъя клублэсь рекордзэ пуктыса. 14 сезон ӵоже (1991/1992—1992/1993, 1995/1996—2001/2002, 2008/2009—2011/2012, 2013/2014) Ильназ «Ижстальлэн» флаг улсаз официальной ӵошатсконъёсын 638 шудонъёсты ортчытӥз, 209 (67+142) баллъёс люкаса.

2015-тӥ арын ас спортивной карьеразэ йылпумъяса, со «Ижсталь» клубен кивалтӥсе пыриз. Солэн кивалтэм улсаз команда ВХЛ-лэн 2015/2016 сезоназ азвесь медальёсты басьтӥз.

14-тӥ толсуре 2016-тӥ арын валтӥсь тренерысь кошкиз. 2018-тӥ арысен Ильназ Загитов Егитъёслэн хоккейя лигаязы пырись «Ирбис» клубын тренерын ужа.

Солэн нылыз, Алина Загитова, фигурной нискыланъёсъя ӵошатскылэ, 2018-тӥ арын Пхёнчханын олимпи чемпион луиз.

## Валэктонъёс
Васнецова, Валерия Сергеевна

**Валерия Сергеевна Васнецова** — Удмуртиысь биатлонист, Дуннелэн кубоказ пыриськись, дуннеысь юниоръёс пӧлын кык полъем чемпион. Россиысь спортъя мастер. Пермь шаер понна выступать каре.

Вордӥськиз Можга карын 29-тӥ куартолэзе 1997-тӥ арын. Биатлонэз яратӥз вордскем карын, нырысетӥ тренерез — Алексей Фёдорович Коротаев. Собере Пермь шаере Чайковск каре кошкиз, отын со Иннокентий Александрович Каринцевлэн кивалтэм улсаз тренироваться кариське. Дышетске Чайковскысь физической культурая кун институтын.

## Валэктонъёс

## Чӧлсконъёс
* Россиысь биатлонистъёслэн союззылэн сайтысьтыз профиль
* infosport.ru сайтысь профиль
19 гудырикошкон

## Праздникъёс
* Гуманитарной юрттэтлэн дунне нуналыз

## Луэм учыръёс
* 1745 — «Чарли чебер принц» васькиз француз корабльысь Гленфиннанэ, Шотландия.
* 1772 — Густав III Швециысь кун кенешлэсь ёзчиоссэ арестовать кариз.
* 1812 — Валутино гурезь дорын ожмаськон 1812 арын Отечественной ож дыръя.
* 1914 — Восточно-Прусской операция: Гумбиннен дорын ӟуч войскоослэн наступленизы кутскиз.
* 1931 — Балезиноысь леспромхоз кылдытэмын.
* 1942 — Кыкетӥ дунне ож дыръя Нормандие нырысетӥ васькон.
* 1944 — Александр Покрышкин луиз нырысетӥез Совето Союзлэн куинь полъем Героез.
* 1945 — Вьетнамысь коммунистъёс Ханоез басьтӥзы.
* 1960 — СССР-ысь космосэ «Спутник-5» аппаратэн пуныос (Белка но Стрелка) келямын, кудъёсыз луло макеос пӧлысь нырысетӥосыз Музъем вылэ берытскизы.
* 1966 — Ижкарын усьтӥськиз Удмуртиысь журналистъёслэн съездзы.
* 1980 — Красногорск черкогуртын нылпиослы но быдэ вуымтэослы спортъя школа усьтэмын.
* 1991
** СССР-ысь ГКЧП кун властез ас кияз басьтӥз.
** Ижын 22-тӥ номеро школалэн юртъераз покчи классъёслы но школаозь учреждениослы дышетӥсьёсты дасян понна педагогической училище усьтэмын вал.
* 1998 — Якшур-Бӧдья черкогуртын технической инвентаризацияя муниципал унитарной предприятие кылдытэмын.

## Вордскизы
* 1871 — Орвилл Райт, авиацилэн пионеръёсыз пӧлысь огез.
* 1883 — Габриель «Коко» Шанель, Франциысь кутюрье.
* 1937 — Александр Вампилов, совето драматург.
* 1946 — Билл Клинтон, США-лэн 42-тӥ президентэз.
* 1948 — Владимир Емельянов, ӟуч гожъясьчи, берыктӥсь, Удмуртиысь калык писатель.

## Кулӥзы
* 14 — Октавиан Август, Вашкала Римысь нырысетӥ император.
* 1295 — Карл Мартелл Анжуйский, Венгрилэн номинальной королез (1292—1295).
* 1662 — Блез Паскаль, Франциысь математик, физик, литератор но философ.
* 1819 — Джеймс Уатт, Шотландиысь инженер-механик, паровой машинаез кылдытӥсь.
* 1929 — Сергей Дягилев, Россиысь театральной но художественной ужчи.
* 1936 — Федерико Гарсиа Лорка, Испаниысь кылбурчи но драматург.
* 1968 — Георгий Гамов, совето но американ физик, астрофизик.
* 1989 — Лаци Олах, барабанэн шудӥсь венгер но совето ӝазмен.
* 1994
** Роберт Рождественский, кылбурчи но кылысь кылэ берыктӥсь, СССР-лэн кун премиезлэн лауреатэз.
** Лайнус Полинг, Америкаысь химик но кристаллограф, кык Нобель премиослэн лауреатсы.
Выль Зеландия

**Выль Зеландия** () — Чус океанлэн лымшорпал-ӝытпал люкетаз, Полинезиын интыяськем кун. Солэн составаз пыро кык бадӟым шормуӵ (Уйпал но Лымшорпал) но туж трос (700 пала) пичи шормуӵъёс. Улӥсьёслэн лыдзы 2017-тӥ арын инвожо толэзе 4 793 700 адями вал.

Шаерлэн шоркарез — Веллингтон кар.

## Валэктонъёс
Веллингтон

**Веллингтон** () — Выль Зеландилэн шоркарез, Океаниысь кунъёс пӧлын тужгес бадӟымез шоркар но дуннеысь самой лымшорез шоркар. Веллингтонлэн нимыз маори кылын — Те Фанауи-а-Тара (Te Whanganui-a-Tara).

## Валэктонъёс
Франц-Иосифлэн Музъемез

**Франц-Иосифлэн Музъемез** — Уйпал Йӧ океанысь архипелаг. Европалэн уйшор палаз интыяськемын. Пыре Россие Архангельск улосэ, кытын Приморской муниципал ёрослэн люкетэз луэ. Архипелаглэн составаз 191 шормуӵ пыре, Музъемлэн огъя площадез 16 134 км².

Люкиське куинь люкетлы:
* Шунды ӝужан пал люкет — мукетъёсызлэсь Австрийской проливен висъямын, бадӟымесь шормуӵъёс — Вильчеклэн Музъемез (2 сюрс км²), Греэм-Белл (1700 км²);
* Шор люкет — Австрийской пролив но Британ канал куспын;
* Шунды пуксён пал люкет — Британ каналлэсь шунды пуксён палан, татын кылле Георглэн Музъемез, быдэс архипелагысь тужгес но бадӟымез шормуӵ.
Ожмегов, Александр Семёнович

**Александр Семёнович Ожмегов** — удмурт политик.

## Улон сюресэз
Александр Семёнович Ожмегов вордӥськиз 7-тӥ оштолэзе 1957-тӥ арын Пичи Пурга ёросын Чурашур гуртын.

1980-тӥ арын Новосибирскысь гурт возёсъя институтэз йылпумъяз.

2003—2010 аръёсын — Ижысь Ленин ёрослэн администрациезлэн тӧроезлэн нырысетӥ воштӥсез.

2010—2011 аръёсын — Ижысь Ленин ёрослэн администрациезлэн тӧроезлэсь ужзэ быдэсъясь.

2011-тӥ арысен куарусён толэзьысен 1-тӥ толсурозь 2018-тӥ арозь — Ижысь Ленин ёрослэн администрациезлэн тӧроез.
Basshunter

**Basshunter** (лыдӟы: *Бэсхантер*), **Jonas Erik Altberg** *(Йонас Эрик Альтберй)* (22-тӥ толсуре 1984, Хальмстад) — швед кырӟась, музыкальный продюсер но диджей.

## Дискография
### Студиын гожтэм альбомъёс
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

### Синглъёс
* «The Big Show» (2004)
* «Welcome to Rainbow» (2006)
* «Boten Anna» (2006)
* «Vi sitter i Ventrilo och spelar DotA» (2006)
* «Jingle Bells» (2006)
* «Vifta med händerna» (2006)
* «Now You're Gone» (2007)
* «Please Don't Go» (2008)
* «All I Ever Wanted» (2008)
* «Angel in the Night» (2008)
* «Russia Privjet (Hardlanger Remix)» (2008)
* «I Miss You» (2008)
* «Walk on Water» (2009)
* «Al final» (2009)
* «Every Morning» (2009)
* «I Promised Myself» (2009)
* «Saturday» (2010)
* «Fest i hela huset» (2011)
* «Northern Light» (2012)
* «Dream on the Dancefloor» (2012)
* «Crash & Burn» (2013)
* «Calling Time» (2013)
* «Elinor» (2013)
* «Masterpiece» (2018)
* «Home» (2019)
* «Angels Ain't Listening» (2020)
* «Life Speaks to Me» (2021)
* «End the Lies»  (2022)
* «Ingen kan slå (Boten Anna)»  (2023)

## Валэктонъёс

## Чӧлсконъёс

* Официальной сайтэз
Р322

**Р322** — Удмуртиысь бадӟым автомобиль сюрес, Ижкарысен Сарапулозь ортчись кык чуръем асфальт шоссе. Иж кар агломерациысь тужгес валтӥсь автомагистральёс пӧлысь одӥгез. Ижъёслы со озьы ик *Сарапул тракт* ним улсын тодмо. Кузьдалаез — 66 иськем. Сюрес ортче Завьял, Пичи Пурга но Сарапул ёросъёс вылтӥ.

Сарапул тракт кутске Ижкарын Маяковский урам пумысен, кыдёке сое кузёмытыса. Р322 трасса Сарапул карын йылпумъяське, Путейской ураме выжыса.

## Маршрутэз
* Иж
* Изгурт
* Байкузё
* Сарапул
Югытлэн ӝоглыкез

**Югытлэн ӝоглыкез** буш интыын (вакуумын) — котькуд электромагнитной тулкымъёслэн (со лыдын, югытлэн) вӧлскон ӝоглыксы. Инъето физической константаос пӧлысь одӥгез, кудӥз физикалэн трос законъёсызлэн формулаосазы пыре. Та формулаосын сое *[[c]]* пичи латин букваен пусйыло. Та ӝоглыклэсь бадӟым ӝоглык, пӧй, ӧвӧл ини шуыса, Эйнштейнлэн относительностья теориез вера. Со теориын югытлэн ӝоглыкез инвариантэн лыдъяське.

Югытлэсь ӝоглыксэ нырысьсэ мертаз Даниысь астроном Рёмер XVII даурлэн пумаз. Собере та ӝоглыкез весяк шонергес но шонергес мертазы. Туннэ югытлэсь ӝоглыксэ кутыло 299 792 458 м/с карыса (вакуумын). Омыретӥ ортчем югытлэн ӝоглыкез но талэсь туж ичи пӧртэмъяське. Ву пушкетӥ югытлэн ӝоглыкез, омыретӥ мынэм сярысь ¾ луэ. Пияла пыр но омыретӥ сярысь югыт каллен мынэ.

## Озьы ик учке
* Югыт ар
Югыт ар

**Югыт ар** (**Югытлык ар**, **Световой ар**, ) — астрономиысь кусыпъёсты мертан единица, югытлэн быдэс ар ӵоже ортчем сюресэз. Калыккуспо астрономической союзлэн пуктэмезъя одӥг югыт ар луэ 9 460 730 472 580 800 метр.

## Югытлык ар лыдпусъёсын
Югыт ар луэ:
* 9 460 730 472 580 800 метр ≈ 9,46 · 1015 метр
* 63 241,077 астрономической единица (а. е.)
* 0,306 601 парсек

### Герӟаськем единицаос
* 1 югыт секунд = 
* 1 югыт минут = 17 987 547,48 км
* 1 югыт час = 1 079 252 848,8 км
* 1 югыт сутка = 25 902 068 371,2 км
* 1 югыт арня = 181 314 478 598,4 км
* 1 югыт толэзь ≈ 790 млрд км

## Валэктонъёс
Физика

**Физика** — инкуазь явлениослэсь огшоры но соин ӵош ик тужгес огъя закономерностьёссэс, материлэсь аслыкъёссэ но лэсьтӥськемзэ но вырылонэзлэсь законъёссэ эскерись наука. Соин ик физикалэн тодонъёсыз но законъёсыз вань естествознанилэн инъетаз кыллё. Физика луэ точной наука: со явлениослэсь закономерностьёссэс лыдпусъёсын дышетэ.

«Физика» кыл *φύσις* («инкуазь») вашкала грек кыллэсь пӧрмемын.

## Физикалэн инъето теориосыз
* Ньютонлэн классической механикаез
* Вистэм пӧлъёслэн механиказы
* Термодинамика
* Статистической физика (статистической механика)
* Электродинамика
* Относительностья нимысьтыз теория (релятивистской механика)
* Относительностья огъя теория
* Квантовой механика
* Квантовой статистика
* Бусылы квантовой теория
* Симметрилэн принципъёсыз но утиськон законъёс

## Литература
### Дышетскон книгаос
* *Фалеев Г. И., Пёрышкин А. В.* Физика : шоръёзо школаосын дышетскон книга. I-тӥ люкет. — Иж кар: Кунлэн удмурт книга поттонэз, 1933. — 88 б. — 5100 экз.
* *Фалеев Г. И., Пёрышкин А. В.* Физика : шоръёзо школаосын дышетскон книга. Кыкетӥ люкетэз. — Иж кар: Кунлэн удмурт книга поттонэз, 1933. — 126 б. — 4100 экз.
* *Фалеев Г. И., Пёрышкин А. В.* Физика : шоръёзо школаосын дышетскон книга. Куинетӥ люкетэз. — Иж кар: Кунлэн удмурт книга поттонэз, 1934. — 144 б. — 3000 экз.

### Кыллюкамъёс
* *Шибанов В. Л.* Огъядышетсконъя шоръёзо школаослы удмурт кылын физикая удыскылъёсын кыллюкам. — Саранск: Мордовиысь университетлэн издательствоез, 2011. — 48 б. — 300 экз.
Югыт

**Югыт** — сюбег валанъя, адями синлы адскись электромагнитной тулкымъёс. Югытэн басьтэм спектральной диапазонлэн вакчи тулкымо пумыныз лыдъясько тулкымъёс, кудъёсызлэн вакуумын кузьдалазы 380-ысен 400 нанометрозь (750—790 ТГц), но кузь тулкымо пумыныз — 760—780 нанометръем тулкымъёс (385—395 ТГц).

Паськыт валанъя, югыт борды ӵемысь котькыӵе оптической тылсиосты карыло. Та учырын «югыт» шуыса, адӟымон пиштонэз сяна инфрагорд но ультрабусӥр тылсиянъёсты нимало (тулкымъёсызлэн вакуумын кузьдалаоссы — 1 миллиметрысен 1 нанометрозь).

Физикалэсь югыт эскерись люкетсэ *[[оптика]]* шуо.

Вакуумын югытлэн ӝоглыкез луэ 299 792 458 м/с.

## Линкъёс
Омыр

**Омыр** — музъем атмосфераез кылдытӥсь газъёслэн суретсы. Та суретын ваньмызлэсь трос азот но кислород. Омырлэн но вулэн ужаменызы йырин Музъем вылын геологической процессъёс мыно, куазь но климат кылдо. Омырлэн кислородэз улэп организмъёс пӧлысь тросэзлы улыны понна кулэлыко луэ. Омырын эстӥськонэз сутылэмен адямиос кемаласен улонзылы но ужанзылы кулэ луись шуныт потто.

## Омыре пырись газъёс

Инкуазьын газъёс сяна омырын котьку ву паръёс вань на.

## Валэктонъёс
Ву

**Ву** (водородлэн оксидэз, химической формулаез — H2O) — водородлэн но кислородлэн огшоры условиосын куашкантэм химической герӟетсы (11,19 % массаез луэ водород но 88,81 % — кислород), молекулярной массаез — 18,0160; зынтэк но шӧмтэк тусбуйтэм кизер маке. Ву туж бадӟым роль шудылэ Музъемлэн геологической историяз, улонлэн кылдэмез дыръя, асьме планета вылын физической но химической пӧлъёсты, куазез кылдытыкуз. Вутэк асьмелы тодмоесь луло макеос улыны уг быгато.

Инкуазьын ву тужгес ик уно вӧлмем тырмет луэ. Кизер но чурыт тусэн со зарезьёсын, шуръёсын, тыосын тырмыса но лымы но йӧ луыса музъем выллэсь 4/5 интызэ басьтэ. Со музъеме но гурезь изъёсы пыӵамын, омыре пар луыса вӧлскемын, будосъёслэн но котькыӵе луло животъёслэн составазы пыре. Муртлэн мугораз, секталаезъя учкон дыръя, ¾ люкетэз вулы усе.

Инкуазьын ву ноку но чылкак чылкыт уг луы. Со пушкын котьку сылмем сылалъёс, газъёс но органической тырметъёс вань.

## Химической нимъёсыз
Химиын вулэн кӧня ке шонер нимъёсыз вань:
* Водородлэн оксидэз
* Водородлэн гидроксидэз: OH- гидроксильной группалэн но (H+) катионлэн герӟетсы
* Гидроксильной кислота
* Дигидрогенлэн монооксидэз
* Дигидромонооксид

## Физической аслыкъёсыз
Нормальной условиосын ву луэ кизерлык. Солэн пӧзён температураез — 100 °C (373,15 K). 0 °C (273,15 K) температура дыръя кизер ву кынме, йӧлы пӧрмыса. Та пӧзён но кынмон температураос шонересь огсямен омыр зӥбет дыръя гинэ (760 мм рт. ст., 101 325 Па). Зӥбетлэн кулэсмемез дыръя, йӧлэн ӵыжан температураез каллен будэ, нош вулэн пӧзён температураез — синэ. 

Омыр зӥбет будэ дыръя, вулэн пӧзён температураез озьы ик будэ:

## Озьы ик учке
* Шӧг ву